

V. évf. 10. szám **Nagyböjt 4. Vasárnapja** 2018. március 11.

Ferenc pápa nagyböjti üzenete 2018 *(folytatás)*

*A hideg szív*

Dante Alighieri úgy írja le a poklot, hogy a közepén derékig jégbe van fagyva a sátán[[1]](#footnote-1) aki az elfojtott szeretet dermesztő légkörében él. Tegyük fel tehát a kérdést: hogyan hűlhet ki bennünk a szeretet? Mik azok a jelek, hogy kialudni készül bennünk a lángja?

Ami elfojtja a szeretetet, az elsősorban a pénz iránti mohó vágy, „*minden baj gyökere*” (*1Tim* 6,10). Ezt követi az Isten elutasítása, amivel együtt jár a tőle jövő vigasz elhárítása is, amikor inkább a reménytelenséget választjuk, semmint Igéjének és szentségeinek vigasztalását. Mindez erőszakká válik azokkal szemben, akikre úgy tekintünk, mint fenyegetésre a magunk „bizonyosságai” szempontjából: a meg nem született gyerekekkel, az idős, beteg emberekkel, az átutazó vendéggel, az idegennel szemben, de azzal a felebarátunkkal szemben is, aki nem felel meg az elvárásainknak.

A teremtett világ is csendben tanúskodik a szeretet eme kihűléséről: a földet megmérgezte az ember a gondatlanul, odafigyelés nélkül elhajigált szeméttel; a tengereknek, amelyek sajnos szintén szennyezettek, a kényszerű migráció számos hajótöröttjének maradványait is el kell fedniük; az egeket, amelyek Isten terve szerint az ő dicsőségét éneklik, olyan gépek ’szántják’, amelyekből halált hozó eszközök hullnak alá.

Közösségeinkben is egyre inkább kihűl a szeretet. Az *Evangelii gaudium* kezdetű apostoli buzdításomban igyekeztem leírni e szeretet hiányának legnyilvánvalóbb jeleit. Ezek: az önző lustaság, a terméketlen pesszimizmus, az elszigetelődés és a folytonos testvérháborúk kísértése, a világias gondolkodás, ami arra vezet, hogy csak a látszattal foglalkozzunk, és így lehűtsük a küldetésünk hevét.

*Mit tegyünk?*

Ha meglátjuk magunkban és magunk körül a most leírt jeleket, akkor ezekre az Egyház, édesanyánk és tanítónk, az igazság olykor keserű gyógyszerével együtt felkínálja számunkra a mostani nagyböjti időszakban az imádság, az alamizsnálkodás és a böjt édes segítségét.

Ha több időt szánunk az *imádságra*, lehetőséget adunk a szívünknek, hogy felfedezze azokat a titkos hazugságokat, amelyekkel önmagunkat csapjuk be, hogy végre Istennél keressünk vigaszt. Ő a mi Atyánk, aki az életet akarja számunkra.

Az *alamizsnálkodás* gyakorlása által megszabadulhatunk a kapzsiságtól és felfedezhetjük, hogy a másik ember a testvérünk: amim van, soha nem teljesen az enyém. Mennyire szeretném, hogy az adakozás valódi életstílussá válna mindenkiben! Bárcsak követnénk keresztényekként az apostolok példáját, és meglátnánk a másokkal való osztozás lehetőségében az Egyházban megélt közösség kézzelfogható tanúságtételét. Ennek kapcsán felidézem Szent Pál felszólítását, amikor a korintusi hívekhez fordult a jeruzsálemi közösségnek szánt pénzgyűjtés ügyében: „…*mert javatokra válik*” (*2Kor* 8,10). Ez különösen is igaz Nagyböjtre, amikor számos szervezet tart gyűjtést nehéz helyzetben lévő egyházaknak és népeknek. Bárcsak mindennapi kapcsolatainkban is, minden olyan testvérünkkel szemben, aki segítséget kér, arra gondolnánk, hogy ez egy felhívás a Gondviselés részéről. Minden adakozás alkalom számunkra, hogy részt vegyünk abban, ahogyan Isten gondját viseli gyermekeinek. Ha ma engem használ fel arra, hogy segítsen egy testvéremen, hogy ne gondoskodna az én szükségemről is legközelebb ő, akit senki nem múlhat felül nagylelkűségben?

*(Folytatás következik)*

**HIRDETÉSEK**

Bercelen a 6. csoport takarít.

A mai perselyadományokat a Szécsénkei Templom tornyának felújítására gyűjtjük.

2018.03.12. H 16:00 Első gyónás az elsőáldozóknak a Berceli Templomban

17:00 Szentmise a Galgagutai Templomban

18:00 Imaiskola a Berceli Plébánián

2018.03.14. Sz 08:30 Szentmise a Berceli Templomban

14:00 Ökumenikus istentisztelet a Vanyarci Evangélikus Templomban

17:30 Ünnepi megemlékezés az 1848. március 15.-i forradalomról a

Berceli Iskolában

17:30 Szentségimádás a Berceli Templomban

2018.03.15. Cs 08:30 Szentmise a Berceli Templomban, majd Szentségimádás

12:00 Szentmise a Nógrádkövesdi Templomban +*Almási Árpádné*

2018.03.16. P 17:00 Szentmise a Berceli Templomban előtte Keresztúti ájtatosság

2018.03.17. Sz 14:00 *Bódi András* temetése Nógrádkövesden

15:30 Igeliturgiaa Vanyarci Templomban

16:00 *Tóth Teréz Piroska* temetése Szécsénkén

17:00 Szentmise a Berceli Templomban

18:00 Ifi-klub a Berceli Plébánián

**2018.03.18. V**  Gyűjtés a Szentföld javára

**08:30 Szentmise a Berceli Templomban** ‒ *katekumenek 3. skrutínium*

**10:30 Szentmise a Galgagutai Templomban** ‒ *elsőáldozó reddíció*

**10:30 Igeliturgia a Becskei Templomban**

**12:00 Szentmise a Nógrádkövesdi Templomban** ‒ *bérmálkozók*

*skrutínium +Bódi András*

**12:00 Igeliturgia a Szécsénkei Templomban**

2018.03.19-21 között triduumot tartunk (3 napos lelkigyakorlat), melyet Moys Gábor Kisterenye plébániai kormányzója, a II. János Pál Pápa Katolikus Általános Iskola lelki igazgatója, az Apor Vilmos Katolikus Főiskola korábbi lelkésze tart. A triduum ideje alatt lesz lehetőség a húsvéti szentgyónások elvégzésére a misék előtt, illetve alatt, lelki beszélgetésre a berceli plébánián.

2018.03.19. H 16:30 Lelkigyakorlatos Szentmise a Becskei Templomban

18:00 Lelkigyakorlatos Szentmise a Berceli Templomban

2018.03.20. K 16:30 Lelkigyakorlatos Szentmise a Nógrádkövesdi Templomban

18:00 Lelkigyakorlatos Szentmise a Berceli Templomban

2018.03.21. Sz 16:30 Lelkigyakorlatos Szentmise a Szécsénkei Templomban

18:00 Lelkigyakorlatos Szentmise a Berceli Templomban

**Hivatali ügyintézés:** Római Katolikus Plébánia 2687 Bercel, Béke u. 20.

tel: 0630/455-3287 web: [http://bercel.vaciegyhazmegye.hu](http://bercel.vaciegyhazmegye.hu/), e-mail: [bercel@vacem.hu](mailto:bercel@vacem.hu)

Bankszámlaszám: 10700323-68589824-51100005

1. „A borzasztó birodalom királya, / a jégben állt, kiütve fele mellet” Pokol, XXXIV. ének, 28-29. Babits Mihály fordítása. [↑](#footnote-ref-1)